פרידריך וולף

פרידריך וולף (בגרמנית: Friedrich Wolf; 23 בדצמבר 1888 – 5 באוקטובר 1953) היה רופא, סופר ודיפלומט יהודי-גרמני. אביהם של קונרד ומרקוס וולף.

קורות חיים
וולף נולד ב-1888 בנויוויד (כיום בריינלנד-פפאלץ), למשפחת סוחרים יהודית שאבות אבותיה גורשו מספרד והגיעה לגרמניה מהולנד. בין השנים 1907 - 1912 למד רפואה, פילוסופיה והיסטוריה של האמנות באוניברסיטת מינכן, טיבינגן, בון וברלין וקיבל תואר דוקטור ב-1913. בשנה שלאחר מכן עבד כרופא ספינה בקו קנדה-גרינלנד-ארצות הברית, ועם פרוץ מלחמת העולם הראשונה התגייס ושירת כרופא צבאי בחזית המערבית. מאורעות המלחמה הפכו אותו למתנגד נמרץ למלחמות ופעיל שלום. בשנת 1917 פרסם את מאמרו המדעי הראשון.

בשנת 1918 הצטרף למועצת הפועלים בדרזדן והפך לחבר במפלגה הסוציאל-דמוקרטית העצמאית של גרמניה. שימש כרופא ברמשייד ובהייכינגן, שם התמחה בנטורופתיה. שם גם נולדו לו ילדיו מרקוס וקונרד. בשנת 1928 הצטרף למפלגה הקומוניסטית ולאגודת הסופרים הפרולטריים-מהפכניים .

עם עליית הנאצים לשלטון בגרמניה, עבר עם משפחתו למוסקבה. בשנת 1938, נסע לספרד כדי לשמש כרופא בקרב הבריגדות הבינלאומיות. בדרכו לשם, בהיותו בצרפת נעצר, ונשלח למחנה ורנה. ב-1941 קיבל אזרחות סובייטית, שוחרר וחזר למוסקבה. אז הקים את הוועד הלאומי למען גרמניה החופשית. בשנת 1945 חזר לגרמניה והיה פעיל בכתב ובעל-פה בסוגיות פוליטיות וחברתיות. בין השנים 1949–1951 שימש כשגריר גרמניה המזרחית בפולין.

נפטר במשרדו, ב-5 באוקטובר 1953.

ספריו

ראו גם
פרופסור מאמלוק סרט המבוסס על מחזה של וולף

קישורים חיצוניים

הערות שוליים

יהודים שמוצאם ממגורשי ספרד
סופרים יהודים גרמנים
קומוניסטים גרמנים
קומוניסטים יהודים
שגרירי גרמניה
דיפלומטים יהודים
יהודים מזרח גרמנים
אישים הקבורים בבית הקברות פרידריכספלדה
מקבלי עיטור הכוכב האדום
פליטי רדיפות הנאצים
שגרירי גרמניה בפולין
בוגרי אוניברסיטת מינכן
בוגרי אוניברסיטת טיבינגן
בוגרי אוניברסיטת בון
בוגרי אוניברסיטת הומבולדט של ברלין
גרמנים שנולדו ב-1888
גרמנים שנפטרו ב-1953